**מדינת ישראל**

**המשרד להגנת הסביבה**

**לשכת מדענית ראשית**

**פנייה להגשת סטודנטים מצטיינים לקבלת מלגת מחקר בתחומי הסביבה לתארים שני ושלישי**

**מכרז פומבי 2023/1 (קול קורא) בנושא "הענקת מלגות"**

תוכן עניינים

[רקע 2](#_Toc139361813)

[סעיף 1: הנושאים 2](#_Toc139361814)

[סעיף 2: הגופים הרשאים להגיש תלמידים לקבלת מלגות 2](#_Toc139361815)

[סעיף 3: גובה המלגות 2](#_Toc139361816)

[סעיף 4 :תנאי סף ותנאים נוספים 3](#_Toc139361817)

[סעיף 5: הגשת הבקשה 4](#_Toc139361818)

[סעיף 6: אמות מידה ותהליך בחירת הזוכים: 5](#_Toc139361819)

[סעיף 7: קבלת המלגה ותנאים להתקשרות עם המציע הזוכה 6](#_Toc139361820)

[סעיף 8 תנאים כלליים: 7](#_Toc139361821)

[סעיף 9: התחייבות המוסדות הזוכים במלגה: 7](#_Toc139361822)

[סעיף 10: הוראת קיזוז למציע הזוכה 8](#_Toc139361823)

[סעיף 11: ביטוחים למציע הזוכה 8](#_Toc139361824)

[סעיף 12: כללי 9](#_Toc139361825)

[סעיף 13: הליך שאלות ובקשות להבהרות 10](#_Toc139361826)

[ריכוז מועדים רלוונטיים 10](#_Toc139361827)

[נספח א' – בקשה למלגה לתואר שני ושלישי בתחומי הסביבה לשנת הלימודים תשפ"ד 11](#_Toc139361828)

[נספח ב' - הסכם התקשרות 15](#_Toc139361829)

[נספח ג' - תצהיר בנושא עובדים זרים והתחייבות בדבר עמידה בחוקי עבודה 22](#_Toc139361830)

[נספח ד' – תצהיר בדבר העסקת אנשים עם מוגבלות 23](#_Toc139361831)

[נספח ה' - התחייבות סטודנט להימנעות מניגוד עניינים – לחתימה לאחר זכייה 24](#_Toc139361832)

[נספח ו' - נוסח הוראת קיזוז (למקדמה) 25](#_Toc139361833)

[נספח ז' - נוסח הוראת קיזוז (לביצוע) 26](#_Toc139361834)

## רקע

במטרה לפתח בסיס ידע והון אנושי איכותי בארץ ולהביא להגדלת מספר הבוגרים האקדמאיים העוסקים במחקר בתחומי הסביבה, הגדיר המשרד להגנת הסביבה (להלן: "**המשרד**") את התחומים המפורטים מטה כתחומים שהוא מעוניין לקדם.

לפיכך יזם המשרד קול קורא זה במסגרתו יוכלו מוסדות מוכרים להשכלה גבוהה בישראל להגיש תלמידים מצטיינים לקבלת מלגת מחקר בתחומי הסביבה לתארים שני ושלישי. הענקת המלגות תביא למיצוי הפוטנציאל הקיים במוסדות ואצל החוקרים לפיתוח תחומי ידע אלו, אשר הינם בעלי ערך מוסף למדינת ישראל ואשר יש בהם פוטנציאל כלכלי עתידי.

## סעיף 1: הנושאים

המלגות יינתנו עבור תארים מתקדמים (שני ושלישי) בכל מסלול הכוללים תזה בתחומים הבאים:

1. טיפול בפסולת;קידום כלכלה מעגלית; ניקיון המרחב הציבורי ו/או ניקיון שטחים פתוחים.
2. היערכות (אדפטציה) לשינויי אקלים; פתרונות מבוססי טבע.

יובהר כי ההגדרות לתחומי הלימוד מתייחסות לתוכן ההתמחות והמחקר במסגרת התואר.

## סעיף 2: הגופים הרשאים להגיש תלמידים לקבלת מלגות

כל מוסד להשכלה גבוהה, כמשמעותו בחוק המועצה להשכלה גבוהה, תשי"ח-1958, רשאי להגיש תלמידים לקבלת מלגות (להלן: "**המוסד**").

**מוסד להשכלה גבוהה רשאי להגיש לקול הקורא מועמדים מטעמו המתחילים ללמוד במוסד בשנת הלימודים תשפ"ד בלבד** .

**למען הסר ספק, לא ניתן להגיש מועמדים שהחלו את לימודיהם לפני שנת הלימודים תשפ"ד.**

## סעיף 3: גובה המלגות

היקף התקציב המשוער הכולל לקול קורא הינו מיליון שקלים.

דירוג ההצעות יתבצע בנפרד עבור תואר שני ושלישי.

במסגרת הקול קורא יקצה המשרד מלגות לתואר שני ולתואר שלישי (7 ו-5, בהתאמה, בכפוף לתקציב ושיקול דעת ועדת המכרזים), לסטודנטים אשר ירשמו ללימודים שיחלו בשנת הלימודים תשפ"ד, על פי הפירוט דלהלן:

| **תואר** | **היקף מלגה בש"ח לשנת לימוד** | **מספר מרבי של שנים מאושרות** | **סה"כ מלגה מרבית** **לסטודנט בש"ח** |
| --- | --- | --- | --- |
| **שני** | 25,000 | שנתיים | 50,000 |
| **שלישי** | 32,500 | ארבע שנים | 130,000 |

יובהר כי אין לקבל מימון נוסף לסטודנט מהמשרד (במסגרת אחרת כלשהי) או מכל גורם ממשלתי ישראלי אחר. באחריותו הבלעדית של המוסד לדווח למשרד על כל מימון נוסף אשר קיבל הסטודנט לטובת לימודיו, מטעם המשרד או מכל גורם ממשלתי ישראלי אחר.

מובהר כי היקף התקציב האמור לעיל הינו משוער, וכל הקצאה תקציבית בפועל כפופה למקורות שיעמדו לרשות המשרד במועד ההחלטה על חלוקת המלגות וכפוף לתקצוב הסכומים בסעיף תקציבי רלבנטי על ידי אגף תקציבים.

## סעיף 4 :תנאי סף ותנאים נוספים

1. **תנאי סף מנהליים**

**מודגש כי בקשה אשר לא תעמוד** **בכל התנאים המפורטים בתנאי הסף ולא יצורפו אליה כל המסמכים, האישורים וההתחייבויות כמפורט להלן עלולה להיפסל על הסף:**

1. הבקשות יגיעו לתיבת המכרזים של המשרד להגנת הסביבה בירושלים, בניין ג'נרי 2רחוב **בנק** ישראל 7, בניין A קומה (1-) **לא יאוחר מתאריך 03.09.2023 בשעה 12:00 בצהריים.**
2. הגשת טופס ההצעה, המצורף כ**נספח א'** חתום על ידי מורשי החתימה של המציע ועל ידי הסטודנט ובצירוף כל המסמכים הדרושים.

**יש לצרף לטופס ההצעה אישור מעורך הדין של המוסד המאשר כי החותמים בשמו על מסמכי ההצעה רשאים לחייב את המוסד בחתימתם.**

1. חתימה בראשי תיבות על מסמכי הקול קורא ועל קובץ שאלות ותשובות ההבהרה שיפורסם כמפורט בסעיף 13.
2. עמידת המוסד בהוראות חוק עסקאות גופים ציבוריים התשל"ו-1976: על המוסד להיות בעל כל האישורים והתצהירים הנדרשים על פי חוק עסקאות גופים ציבוריים.

להוכחת העמידה בתנאי סף זה על המוסד המציע להציג את האישורים הבאים:

* אישור ניכוי מס בתוקף (מפקיד שומה)
* אישור ניהול פנקסי חשבונות בתוקף (מפקיד שומה)
* תצהיר חתום ומאומת ע"י עורך דין בדבר העדר הרשעות בעבירות לפי חוק עובדים זרים, התשנ"א-1991 וחוק שכר מינימום, התשמ"ז-1987 המצורף כ**נספח ג**' לקול הקורא
* תצהיר חתום ומאומת ע"י עורך דין בדבר העסקת עובדים עם מוגבלות לפי חוק שוויון זכויות לאנשים עם מוגבלות, התשנ"ח-1998 המצורף כ**נספח ד'** לקול הקורא.

1. **כל מוסד רשאי להגיש עד 3 מועמדים לתואר שני ועד 3 מועמדים לתואר שלישי**. הגשת מספר מועמדים החורג מהמותר עלולה להביא לפסילת כלל מועמדי המוסד על הסף.

מוסד המגיש מספר מועמדים למלגה:

* **נדרש להגיש טופס הצעה נפרד (נספח א')** **עבור כל אחד מן המועמדים**.
* רשאי להגיש את המסמכים המנהליים המפורטים בסעיפים 3 ו-4 וכן את אישור עורך הדין המפורט בסעיף 2, פעם אחת בלבד. במקרה כאמור יגיש המציע רשימה המפרטת את ההצעות שהוגשו על ידו. יש לכלול ברשימה זו את שם הסטודנט ונושא המחקר לכל אחת מההצעות המוגשות.

1. **תנאי סף מקצועיים**
2. ההצעה עומדת באמור בסעיפים 1 ו – 2 לקול הקורא.
3. הסטודנט יתחיל את לימודי התואר עבורו מבוקשת המלגה בשנת הלימודים האקדמית תשפ"ד.
4. הסטודנט אינו מקבל מימון נוסף מהמשרד או מגורם ממשלתי ישראלי אחר.
5. הסטודנט הינו אזרח או תושב קבע בישראל.

## סעיף 5: הגשת הבקשה

1. הבקשות תוגשנה באמצעות הרשות המוסמכת של המוסד.
2. הגשת בקשות במסגרת קול קורא זה תיחשב כהסכמה של המוסד והסטודנט, לתנאי הקול הקורא ונספחיו לרבות הסכם ההתקשרות על פי הנוסח המצורף **כנספח** **ב'** (לא תינתן אפשרות לשינוי סעיפי ההסכם); המשרד רשאי לעדכן את עיקרי תנאי הסכם ההתקשרות, בכדי לכלול בו פרטים רלוונטיים מתוך תוכנית הלימודים והצעת המחקר של הסטודנט אשר יזכה בקול הקורא. שינויים כאמור ייהפכו לחלק בלתי נפרד מתנאי ההסכם, ודין אי-עמידה בהם יהא כדין אי-עמידה בכל סעיף או תנאי אחר בהסכם.
3. כל שינוי שייעשה על ידי מגיש הבקשה במסמכי הקול הקורא או בנספחיהם, או כל הסתייגות ביחס אליהם, במכתב נלווה או בכל דרך אחרת, הם חסרי תוקף והמשרד יתעלם מהם או יפסול את הבקשה על פי שיקול דעתו הבלעדי.
4. על המוסד לצרף להצעה טופס הגשה המסומן **כנספח א'**, שימלא כל אחד מהסטודנטים אותם המוסד מגיש, **חתום על ידי המוסד והסטודנט**, ולצרף אליו את המסמכים הבאים:
5. אישור קבלה ללימודים מהמוסד בו ילמד הסטודנט את התואר הרלוונטי.
6. פירוט של נושא המחקר לתזה (תואר שני ושלישי) ומידת התאמתו לנושאי הקול הקורא כפי שהוגדרו בסעיף 1 לעיל, כולל אישור תוכנית המחקר (אם קיים בזמן הגשת הבקשה). הנחיות למבנה תוכנית המחקר מופיעות בנספח א' לקול קורא.
7. קורות חיים של הסטודנט.
8. רשימת פרסומים ועבודות מחקר של הסטודנט, ככל שישנן.
9. גיליונות ציונים של הסטודנט, מהתארים הקודמים של המועמד. הסטודנטים ידורגו בין היתר ע"פ ממוצע ציונים בתארים קודמים. מובהר בזאת, כי חוסר בציון אחד בגיליון הציונים של התואר הקודם לא ייחשב כגיליון ציונים חסר, כל עוד ימציא הסטודנט מאת המוסד, מסמך המאשר, כי הסטודנט סיים את חובותיו לתואר, וחוסר הציון האמור נובע מהצורך בהזנתו לגיליון הציונים.
10. רשימת הקורסים בהם הסטודנט ישתתף או השתתף בפועל במסגרת התואר.
11. אישור על פעילות התנדבותית, ככל שישנה.
12. מכתבי המלצה (עד שניים).
13. רשימת פרסי הצטיינות, ככל שישנם.
14. צילום תעודת זהות של המועמד.

## סעיף 6: אמות מידה ותהליך בחירת הזוכים:

1. בדיקת ההצעות תתבצע על בסיס אמות המידה המפורטות בטבלה שלהלן.
2. הבקשות תעבורנה הליך של מיון, בדיקה והערכה על ידי ועדה שתמונה לשם כך במשרד.
3. ההחלטה בדבר חלוקת המלגות ומקבליהן תתקבל עד סוף שנת 2023.
4. הליך בחירת הזוכה יתבצע בשני שלבים, כדלהלן:

שלב ראשון – בדיקת עמידה בתנאי סף

בשלב זה תיבדקנה כל ההצעות אשר תתקבלנה עד למועד האחרון להגשת ההצעות, ביחס לעמידתן בתנאי הסף. רק הצעה אשר עמדה בתנאי הסף הנדרשים כאמור לעיל תעבור לשלב הבא של בדיקת איכות ההצעה.

שלב שני – בדיקת איכות ההצעה

בדיקת איכות ההצעה – ציון האיכות יהווה 100% מהציון הסופי. רק הצעה שתקבל לפחות 80% מציון האיכות תעבור לשלב הבא. אם אף הצעה לא תקבל ציון איכות מינימלי כנדרש, ועדת המכרזים תהיה רשאית להעביר את ההצעה שקיבלה את ציון האיכות הגבוה ביותר, לשלב הבא.

בדיקת איכות ההצעה, תעשה בהתאם לאמות המידה הבאות: (**ניקוד מרבי 100 נקודות**)

| **אמת מידה** | **תואר שני/ שלישי עם תזה** |
| --- | --- |
| התאמת המחקר לנושאי הקול הקורא | מידת התאמת נושא המחקר (התזה) לנושאי הקול הקורא ורלוונטיות לנושאי העיסוק של המשרד - **עד 25 נקודות**  נושאי העיסוק של המשרד מפורטים באתר האינטרנט של המשרד בכתובת: <https://www.gov.il/he/departments/ministry_of_environmental_protection/govil-landing-page>) |
| איכות תכנית המחקר | איכות תוכנית המחקר **עד 50 נקודות:**   * מבוא (רקע מדעי ו של נושא המחקר/הפרויקט) – **עד 10 נקודות** * מטרות המחקר/פרויקט – **עד 10 נקודות** * חדשנות בתוכנית המחקר/פרויקט – **עד 10 נקודות** * שיטות העבודה – **עד 10 נקודות** * התרומה הצפויה מביצוע המחקר/פרויקט – **עד 10 נקודות** |
| הישגי המועמד בלימודים קודמים | ממוצע הציונים של התארים הקודמים – **עד 10 נקודות** |
| הישגים נוספים של המועמד | פרסי הצטיינות, מכתבי המלצה, מאמרים, פעילות התנדבותית – **עד 15 נקודות**:   * פרסי הצטיינות – **עד 5 נקודות** * מכתבי המלצה – **עד 5 נקודות** * פעילות התנדבותית – **עד 5 נקודות** |

שלב שלישי – קביעת ההצעות הזוכות

ההצעות תובאנה בפני ועדת המכרזים. ועדת המכרזים תבחר בהצעות שעמדו בכל תנאי הסף, לרבות ציון סף של 80, וקיבלו את ציון האיכות הגבוה ביותר, ותכריז עליהן כהצעות זוכות במסגרת התקציב שיעמוד לרשותה.

* מספר הזוכים במלגות יהיה בהתאם להיקף התקציב שיבחר המשרד להקצות לנושא ולציון המשוקלל שיקבע על פי אמות המידה. ההצעות ידורגו על פי מדדי האיכות עבור תואר שני ושלישי בנפרד מהגבוהה לנמוכה ביותר, ובהתאם לתקציב ייבחרו מכל תואר ההצעות הזוכות.
* למשרד שיקול דעת בלעדי, לבחור את מספר הזוכים למלגות בהתאם לתקציב שיוקצה לנושא.
* המשרד רשאי לבחור זוכה אחד, מספר זוכים או שלא לבחור זוכים כלל, לפי שיקול דעתו הבלעדי.

## סעיף 7: קבלת המלגה ותנאים להתקשרות עם המציע הזוכה

1. הוחלט להעניק מלגה לסטודנט, ייחתם הסכם התקשרות המצורף **כנספח ב'** בין המשרד והמוסד.
2. כתנאי לחתימת הסכם התקשרות בין המשרד ל**מציע שיוכרז כזוכה** יידרש המציע הזוכה להמציא את המסמכים הבאים:
   * על **עמותה**, הקדש, אגודה עות'מאנית **או** **חברה לתועלת הציבור** לצרף אישור ניהול תקין מאת רשם העמותות או אישור על הגשת מסמכים לאגודה עות'מאנית, עמותה, הקדש או חל"צ (חברה לתועלת הציבור) שטרם חלפו שנתיים מיום רישומן.
   * התחייבות הסטודנט להימנעות מניגוד עניינים – **נספח ה'** לקול הקורא.
   * צילום המחאה עם פרטי חשבון בנק, או מכתב מהבנק המאמת את פרטי החשבון אליו יועברו כספי המחקר.
   * הוראת קיזוז כמפורט בסעיף 10 לקול הקורא.

לא הגיש המציע הזוכה את המסמכים הנדרשים תוך פרק הזמן שיגדיר המשרד, יוכל המשרד לתת לו ארכה להשלמת ביצוע הפעולות, לפסול את הצעתו, או להכריז על המדורג הבא כזוכה בקול הקורא.

1. המלגה תשולם לסטודנט הזוכה באמצעות המוסד דרכו הוגשה הבקשה.
2. המוסד יעביר לסטודנט את כל הכספים המגיעים לו, בהתאם לכללים הנהוגים במוסד וישלים את המלגה ל- 100% מלגה לפחות.
3. **המוסד ידווח למשרד מדי שנה (ממועד תחילת התואר) בהתאם לפירוט להלן:**
4. דיווח אקדמי מרוכז על פעילות הסטודנט במהלך השנה.
5. דיווח כספי על העברת המלגה לסטודנט.
6. על כל הפרה של תנאי הסכם זה, בהקדם האפשרי.

## סעיף 8 תנאים כלליים:

יובהר כי ההתקשרויות במסגרת קול קורא זה תבוצענה מול המוסד, כמפורט בהסכם, כאשר התחייבויות הסטודנטים תהיינה באחריות, פיקוח ובריכוז המוסד.

1. הבקשות תוגשנה באמצעות הרשות המוסמכת של המוסד.
2. התחייבות הסטודנט תעשה באמצעות המוסד. התקשרויות המשרד תבוצענה מול המוסד.
3. המוסד והסטודנט הזוכה במלגה (להלן: "**מלגאי**") לא יהיו רשאים להעביר או להסב את זכויותיהם ע"פ הצעה זו, כולן או חלקן.
4. המוסד והמלגאי מתחייבים לפעול בהתאם לתנאי ההסכם, המצ"ב כ**נספח ב'** לקול קורא.
5. המלגאי יקדיש את עיקר זמנו (מעל שש שעות ביום) למחקר שאושר לו במסגרת הקול הקורא.
6. תוכנית הלימודים והמחקר תתפרס על פני תקופה שלא תעלה על 24 חודשים לתואר שני ו-48 חודשים לתואר שלישי.
7. אישור תוכנית המחקר יוגש למשרד לא יאוחר מסיום שנת הלימודים הראשונה עבור תלמידי תואר שני ולא יאוחר מסיום שנת הלימודים השנייה עבור תלמידי תואר שלישי, ויהווה תנאי להמשך ההתקשרות עם המשרד.
8. תשלום המלגות ע"י המשרד הינה עבור תחום הלימודים ונושא המחקר שאושרו על ידו בלבד.
9. היה ומלגאי ישלים את לימודיו והמוסד יציג תעודות המעידות על זכאותו לתואר לפני מועד סיום תקופת ההתקשרות, המשרד יהיה רשאי, לקצר את תקופת ההסכם בהתאם.
10. היה ומלגאי יפסיק את לימודיו ביוזמתו, או ביוזמת מנהל המחלקה או המנחה, לפני קבלת התואר בגינו ניתנה המלגה או אם בחר מלגאי לוותר על המלגה מכל סיבה שהיא, המשרד יהא רשאי, לדרוש ולקבל מהמוסד את מלוא סכום המלגה שקיבל, בצירוף הפרשי הצמדה וריבית כדין.
11. מלגאי רשאי לקבל מלגות נוספות או פרסי הצטיינות בגין לימודיו או המחקר, מלבד המלגה המוענקת לו מטעם המשרד, מכל מקור אחר, למעט מקור ממשלתי ישראלי, בהתאם וכפוף לכללי המוסד.

## סעיף 9: התחייבות המוסדות הזוכים במלגה:

1. בתום כל שנת לימודים יוגש למשרד תסקיר על התקדמות התואר בצירוף חוות-דעת של המנחים, וגיליון ציונים. התסקיר יוגש לא יאוחר מ-7 ימים לאחר תחילת הסמסטר העוקב (להלן: "**תסקיר לימודים תקופתי**").
2. בתום תקופת ההסכם, יוגש אישור זכאות לתואר וגיליון ציונים.
3. על המלגאי לאזכר בפרסומים, בכתבי-עת מדעיים, בעיתונים, בשבועונים, ברדיו, בטלוויזיה ובעבודות מחקר מדעיות, בהן תוזכר עבודת המחקר ו/או הלימודים, את תמיכת המשרד בה לפי הנוסח הבא: "מחקר זה נתמך ע"י המשרד להגנת הסביבה במסגרת התוכנית למלגות לסטודנטים לתואר שני ושלישי בתחומי הסביבה".
4. להעביר למלגאי את סכום המלגה במלואו, ללא ניכוי הוצאות תקורה או הוצאות אחרות כלשהן של המוסד.
5. להעביר את סכום המלגה למלגאי בתשלומים תקופתיים כמקובל במוסד.
6. לפקח על עבודת המלגאי באמצעות מנחה/ראש מחלקה. במקרה והמנחים לא יוכלו לבצע את הפיקוח בתקופה רצופה העולה על שלושה (3) חודשים, ימנה המוסד, באופן מידי וללא דיחוי, מנחה אחר בעל כישורים מתאימים ויודיע למשרד בכתב על החלפת המנחה כאמור.
7. בתום כל שנת לימודים להעביר דו"ח כספי על הסכומים ששולמו למלגאי בשנת הלימודים (להלן: "דו"ח כספי").
8. להעביר כל דו"ח או מידע אחר הנוגע ללימודים, בהתאם לדרישות המשרד.
9. להעמיד לרשות למלגאי את כל המכשירים, הציוד, החומרים, השירותים והאמצעים האחרים הדרושים לצורך הלימודים, כמקובל במוסדות אקדמיים.
10. להגיש את כל הדוחות והחשבוניות במועדים המצוינים בהסכם המצ"ב כנספח ב' ובתוך תקופת ההסכם.
11. להודיע למשרד באופן מידי על כל חריגה ממועדים אלו, או מכל התחייבות אחרת הקשורה בהסכם, ובכלל זה אם הפסיק או שינה המלגאי את לימודיו.
12. לעקוב אחר השעות שהמלגאי מקדיש לעבודת המחקר.

## סעיף 10: הוראת קיזוז למציע הזוכה

* + 1. מוסד מציע שיזכה במסגרת הליך זה ותינתן לו מקדמה יידרש להמציא למשרד הוראת קיזוז למקדמה בשווי של 100% מגובה המקדמה שתינתן למלגאי בגין כל שנת לימוד, המהווה 25% מתשלום המלגה עבור שנת הלימוד. על הוראת הקיזוז להיות בתוקף עד חצי שנה אחרי סיום מועד ההתקשרות. בנוסח המצורף כ**נספח ו'** לקול הקורא  
       **המצאת הוראת קיזוז למקדמה כאמור תהיה תנאי למתן המקדמה שאושרה.**
    2. מוסד מציע שיזכה בהליך זה ימציא הוראת קיזוז שתוקפה 60 יום לפחות לאחר סיום מועד ההתקשרות על סך 5% מהיקף המלגה בהתאם לנוסח המצורף כ**נספח ז'** למסמכי הקול קורא.

## סעיף 11: ביטוחים למציע הזוכה

מוסד מציע שיזכה במסגרת הליך זה (מי שזכה במימון מתוקף קול קורא זה) יידרש לערוך ביטוחים כמפורט בסעיף 2 י"ח להסכם ההתקשרות.

## סעיף 12: כללי

1. המשרד שומר לעצמו את הזכות לערוך בכל עת שינויים או תיקונים בקול קורא זה ובנספחיו, לרבות בכל תנאי מתנאיו ובמועד הגשת ההצעות. השינוי או התיקון ייערך בכתב ויופץ באתר האינטרנט של המשרד שכתובתו: [go.gov.il/sviva](https://www.gov.il/he/departments/ministry_of_environmental_protection/govil-landing-page) ו/או באתר מנהל הרכש של משרד האוצר. באחריות המציעים לבדוק מפעם לפעם אם חלו שינויים במסמכי הקול קורא.
2. המשרד יהיה רשאי לפנות למציעים, כולם או חלקם, בבקשה לקבל מהם הבהרות לפרטים בהצעה, וכן כל מידע נוסף אם יש בו לדעת המשרד כדי לסייע לו בקבלת החלטות. כן ניתן יהיה לפנות למציעים בבקשה להשלמת מסמכים.
3. המשרד רשאי לבקש ולקבל פרטים נוספים, תוך כדי הליך בחינת הבקשות, או כל מסמך, או מידע אחר, הדרושים לדעתו לשם בדיקת הבקשות, או הנחוצים לדעתו לשם קבלת החלטה.
4. במקרה שהזכייה של אחד או יותר מן הזוכים לא מומשה מכל סיבה שהיא, תעמודנה ההצעות שלא זכו בתוקפן 90 יום ממועד קבלת ההודעה בדבר אי זכייה. המשרד יהיה רשאי, על פי שיקול דעתו, להכריז על הבקשות הבאות בדרוג כזוכות בקול הקורא.
5. חתימת המוסד על הסכם ההתקשרות ועל כל המסמכים הנדרשים הקשורים להסכם, מהווים תנאי מוקדם לחתימה על הסכם ההתקשרות בין המשרד למוסד, ולתשלום המלגה למלגאי.
6. חתימת ההסכם וקיום ההתקשרות מותנים בקיום תקציב מתאים וקבלת האישורים הדרושים.
7. לא חתם המוסד על הסכם ההתקשרות בפרק זמן של 30 יום ממועד ההודעה על הזכייה במלגה, או לא מילא אחר דרישות אחרות הנגזרות מהזכייה בקול הקורא – רשאי המשרד לבטל את זכייתו בקול הקורא.
8. המשרד רשאי לבטל באופן מידי את ההסכם אם יתברר לו שהזוכה הסתיר מידע או מסר למשרד או מידע מטעה, מבלי לגרוע בכל זכות אחרת של המשרד בהקשר זה.
9. המשרד רשאי לבטל בכל מועד, טרם חתימת ההסכם, את הקול הקורא או חלקים ממנו או לפרסם קול קורא חדש על פי החלטתו ללא מתן הסברים כלשהם למבקשים או לכל גורם אחר וללא הודעה מוקדמת.
10. היה ובתוך 6 חודשים לא התממשה מסיבה כלשהי ההתקשרות עם מוסד עבור מלגאי שהצעתו זכתה, רשאי המשרד להתקשר עם מוסד עבור מלגאי אחר שהצעתו דורגה אחריו על פי תוצאות הקול קורא, כפוף להסכמתו להתקשרות לפי הצעתו בקול קורא.
11. יובהר ויודגש כי זוכים לקול הקורא ייבחרו עד סוף שנת 2023 בכפוף לקיומו של תקציב זמין.
12. מציע בקול קורא אשר הצעתו לא נבחרה יהיה רשאי לעיין במסמכי ועדת המכרזים ובהצעה הזוכה, בהתאם לתקנה 21(ה) לתקנות חובת המכרזים.
13. מציע אשר סבור כי פרטים מהצעתו הינם סוד מסחרי או מקצועי, או שעלולים לפגוע בביטחון המדינה, ביחסי החוץ שלה, בכלכלתה או בביטחון הציבור, יציין זאת תוך ציון החלקים הרלוונטיים מהצעתו. יובהר כי החלטה סופית בעניין חשיפה או אי חשיפה של ההצעה תתקבל על ידי ועדת המכרזים.
14. במקרה של סתירה בין הוראות קול קורא זה להוראות ההסכם המצורף לקול הקורא ומסומן כנספח ב' ו/או תנאי יתרת הנספחים לקול הקורא יגברו הוראות ההסכם.

## סעיף 13: הליך שאלות ובקשות להבהרות

שאלות ובירורים יש להעביר בדואר אלקטרוני במסמך **WORD** בלבד (לא יתקבלו מסמכים סרוקים או בפורמט PDF) לכתובת [research@sviva.gov.il](mailto:research@sviva.gov.il) עד ליום 20.07.2023 בשעה 12:00. **שאלות שיתקבלו לאחר מועד זה לא ייענו, פניות טלפוניות לא ייענו.**

מובהר כי התשובות לשאלות מהוות חלק בלתי נפרד ממסמכי הקול הקורא, מחייבות את כלל המציעים ובמקרה של סתירה בינם לבין מסמכי הקול קורא יגברו התשובות.

**מובהר כי כלל השאלות והתשובות תתפרסמנה במלואן (ללא פרטים מזהים).**

**מובהר כי מציע שלא יפנה למשרד כאמור, יהיה מנוע מלהעלות בעתיד כל טענה דרישה או תביעה בדבר אי בהירות, סתירות או אי התאמה במסמכי הקול הקורא.**

בשאלות ההבהרה יש לציין את הסעיף הספציפי אליו מתייחסת השאלה.

המשרד רשאי, בכל עת, קודם למועד האחרון להגשת המכרז, להכניס שינויים ותיקונים במסמכי הקול הקורא, שיפורסמו בקובץ תשובות לשאלות ההבהרה. השינויים והתיקונים, כאמור, יהוו חלק בלתי נפרד מתנאי הקול הקורא.

## ריכוז מועדים רלוונטיים

| **נושא** | **תאריך** | **שעה** | **הערות** |
| --- | --- | --- | --- |
| מועד פרסום קול קרא | 06.07.2023 | 12:00 | עיתון בשפה העברית  עיתון בשפה הערבית |
| מועד אחרון להגשת הצעות | 03.09.2023 | 12:00 | הצעות המחקר חייבות להגיע לתיבת המכרזים עד למועד והשעה הנקובים. הצעה אשר לא תגיע לתיבת המכרזים עד מועד זה לא תובא לדיון גם אם נשלחה בדואר רשום או בכל דרך אחרת. |
| מועד אחרון לשאלות/לבקשת הבהרות | 20.07.2023 | 12:00 | ניתן לפנות עד למועד והשעה הנקובים **בכתב בלבד** (בדוא"ל לכתובת: [research@sviva.gov.il](mailto:research@sviva.gov.il)) ללשכת המדענית הראשית לשם קבלת הבהרות לקול קורא. בשאלות ההבהרה יש לציין את הסעיף הספציפי אליו מתייחסת השאלה. |
| מועד פרסום תשובות/הבהרות | 10.08.2023 |  | התשובות או ההבהרות שיינתנו לשאלות יפורסמו באתר האינטרנט של המשרד להגנת הסביבה בהתאם לתאריך הנקוב.  באחריות המציעים לעקוב אחר התשובות באתר האינטרנט של המשרד תחת הנושא מחקר ופיתוח |

## נספח א' – בקשה למלגה לתואר שני ושלישי בתחומי הסביבה לשנת הלימודים תשפ"ד

טופס זה מיועד למילוי על-ידי הסטודנט והוא נועד להעברת כל פרטי הסטודנט והמידע הרלוונטי (תואר ותוכנית הלימוד, ממוצע ציונים, תוכנית מחקר וכו). יש למלא בדקדוק את כל סעיפי השאלון, על מנת לאפשר הערכה נכונה ומהירה של הבקשה.

**סיכום המסמכים הנדרשים:**

יש לצרף את המסמכים כצרופות במקומות הרלוונטיים בטופס. עבור כל מסמך שלא צורף יש להעלות במקום מכתב מנומק, ובו סיבת אי צרוף המסמך. להלן מפורטים כל המסמכים הנדרשים לשם הגשת הצעה במסגרת קול קורא זה:

1. אישור קבלה ללימודים, מהמוסד בו ילמד הסטודנט את התואר.
2. פירוט נושא המחקר לתזה, ומידת התאמתו לתחומים אותם המשרד מעוניין לקדם כפי שהוגדרו בסעיף 1 לקול הקורא, כולל תוכנית המחקר .

**תוכנית עבודת המחקר/פרויקט:** (בהיקף עד 3 עמודים, גודל פונט 12 רווח 1.5) תכלול:

* תקציר שלא יעלה על 200 מילים (בעברית).
* מבוא (רקע מדעי של נושא המחקר/הפרויקט).
* מטרות המחקר/פרויקט.
* שיטות
* החדשנות בתוכנית המחקר/פרויקט.
* התרומה הצפויה מביצוע המחקר/פרויקט.
* מידת התאמת נושא המחקר לתחומי העיסוק של המשרד.

1. קורות חיים של הסטודנט.
2. רשימת הקורסים בהם הסטודנט ישתתף ו/או השתתף בפועל במסגרת התואר – חלק ב' להלן.
3. תעודות תארים אקדמיים קודמים של הסטודנט לרבות גיליונות ציונים ותעודות למיניהן – חלק ג' להלן.
4. המלצות מנחים – חלק ד' להלן.
5. רשימת פרסומים ועבודות מחקר של הסטודנט, ככל שישנן – חלק ה' להלן.
6. רשימת פרסי הצטיינות, ככל שישנם – חלק ה' להלן.
7. אישור על פעילות התנדבותית, ככל שישנה – חלק ו' להלן.
8. צילום תעודת זהות של המועמד.

לטופס הבקשה ניתן לצרף מסמכים נוספים לפי הצורך.

|  |
| --- |
| **חלק א' – מידע כללי – פרטים על הסטודנט** |
| שם משפחה בעברית\_\_\_\_\_\_\_\_\_\_\_\_\_\_\_\_\_\_\_\_\_  שם משפחה באנגלית\_\_\_\_\_\_\_\_\_\_\_\_\_\_\_\_\_\_\_\_\_  שם פרטי בעברית\_\_\_\_\_\_\_\_\_\_\_\_\_\_\_\_\_  שם פרטי באנגלית\_\_\_\_\_\_\_\_\_\_\_\_\_\_\_\_  מס' זהות \_\_\_\_\_\_\_\_\_\_\_\_\_\_\_\_\_\_\_\_ |
| טלפון בבית \_\_\_\_\_\_\_\_\_\_\_\_ נייד \_\_\_\_\_\_\_\_\_\_\_\_ דואר אלקטרוני \_\_\_\_\_\_\_\_\_\_\_\_\_\_\_\_\_\_\_\_\_ |
| **יש לצרף אישור קבלה ללימודים, מהמוסד בו ילמד הסטודנט את התואר**  **יש לצרף קורות חיים של הסטודנט** |
| התואר הנלמד:  שם המחלקה:  שם המוסד מעניק התואר: |
| שנת לימודים:  תאריך סיום משוער:  תאריך התחלה: |
| המחלקה:  שמות המנחים האחראים למחקר: |
| נושא המחקר בעברית: |
| נושא המחקר באנגלית: |

**הנני מצהיר כי כל הפרטים בבקשה זו מלאים, נכונים ומדויקים. כמו כן הנני מתחייב להודיע על כל שינוי שיחול בפרטים שנרשמו.**

**תאריך \_\_\_\_\_\_\_\_\_\_\_\_\_\_\_\_\_\_ חתימת הסטודנט \_\_\_\_\_\_\_\_\_\_\_\_\_\_\_\_\_\_\_\_\_\_**

**חתימת המוסד (באמצעות מורשי החתימה מטעם המוסד)**

**תאריך \_\_\_\_\_\_\_\_\_\_\_\_\_\_ חתימה \* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\*יש לצרף את חותמת החותמים בשם המוסד או לציין את שמות החותמים לצד חתימתם**

**חלק ב – תיאור מפורט של תוכנית הלימודים**

**התוכנית תודפס על דפים נפרדים בהיקף של עד 3 עמודים, גודל פונט 12 רווח 1.5. ותכלול:**

תקציר שלא יעלה על 200 מילים (בעברית)

רקע מדעי וטכנולוגי של נושא המחקר/פרויקט

מטרות המחקר/פרויקט

החדשנות בתוכנית המחקר/פרויקט

מתודולוגיה ודרכי פעולה.

התרומה הצפויה מביצוע המחקר/הפרויקט.

מידת התאמת נושא המחקר לתחומים אותם המשרד מעוניין לקדם, ושפורטו בסעיף 1 לקול הקורא.

**כמו כן, יש לצרף את רשימת הקורסים המתוכננים להילמד בתואר**

|  |
| --- |
| **חלק ג ' – תעודות וגיליון ציונים**  תעודות וגיליון ציונים עבור תארים קודמים |

|  |
| --- |
| **חלק ד' – המלצות המנחים** |

**חלק ה' – פרסומים ופרסי הצטיינות**

מאמרים שפורסמו: יש לציין פרטים מלאים על פרסומים או פטנטים או עבודות מחקר של הסטודנט ככל שישנן.

רשימת פרסי הצטיינות של הסטודנט, ככל שישנן.

**חלק ו' – הצהרה על התנדבות**

נא לפרט את מספר שעות ההתנדבות שמבוצעת, המוסד בו הן מתבצעות, ולצרף אישור חתום מהמוסד בו מבוצעת ההתנדבות.

## נספח ב' - הסכם התקשרות

אושר למימון בוועדת מחקרים וסקרים ביום \_\_\_\_\_\_\_\_\_\_\_

**ה ס כ ם**

שנערך ונחתם בירושלים, ביום \_\_ חודש \_\_\_\_ שנה **\_\_\_\_**

ב י ן

**מדינת ישראל**באמצעות ממשלת ישראל, המיוצגת על פי הרשאת הממשלה בהתאם לסעיף 6(ב) לחוק נכסי המדינה, על ידי המנהל/ת הכללי של המשרד להגנת הסביבה ועל ידי חשב/ת המשרד להגנת הסביבה

(להלן – **המשרד**)

**מצד אחד**

לבין

\_\_\_\_\_\_\_\_\_\_\_

(להלן – **המוסד**)

**מצד שני**

**הואיל** והמשרד פרסם "קול קורא" מס' 2023/1 בנושא מלגות לסטודנטים לתואר שני או שלישי בתחומי הסביבה (להלן– "**הקול הקורא**");

**והואיל** והמשרד מעוניין לעודד תוכניות לימוד ומחקר, באמצעות השתתפות במתן מלגות לסטודנטים לתואר שני עם תזה ולתואר שלישי, בנושאים: 1. הטיפול בפסולת וקידום כלכלה מעגלית, ניקיון המרחב הציבורי ושטחים פתוחים. 2. היערכות (אדפטציה) לשינויי אקלים, פתרונות מבוססי טבע;

**והואיל** והמוסד הגיש את הצעתו של הסטודנט \_\_\_\_\_\_\_\_\_\_\_\_, ת"ז \_\_\_\_\_\_\_\_\_\_\_\_\_, הלומד לתואר שני/שלישי, במחלקת \_\_\_\_\_\_\_\_\_ של המוסד (להלן: "**הסטודנט**");

**והואיל** והצעתו של הסטודנט נבחרה כהצעה זוכה על-ידי ועדת המכרזים של המשרד;

**והואיל** והמשרד מוכן לממן את המלגה, בהתאם לתנאים המפורטים בקול הקורא ובהסכם זה.

**לפיכך, מוסכם, מוצהר ומותנה בין הצדדים כדלהלן:**

הקול קורא ונספחיו מהווים חלק בלתי נפרד מההסכם, והמוסד מקבל על עצמו לוודא את ביצוע תוכנית המחקר ותוכנית הלימודים בהתאם למפורט בבקשה למלגה המצורפת להסכם זה ומסומנת כנספח א' ומהווה חלק בלתי נפרד מההסכם (להלן – התוכנית).

1. **תקופת ההסכם**
2. תקופת הסכם זה הינה מיום \_\_\_\_\_\_ ועד יום \_\_\_\_\_ (להלן – "**תקופת ההסכם**").
3. למשרד בלבד תהא האופציה להאריך תוקפו של הסכם זה בתקופות נוספות. הארכה תאושר במקרים חריגים בלבד וללא תוספת תקציב.
4. המשרד רשאי להפסיק את תוקפו של הסכם זה, בכל עת על-ידי מתן הודעה בכתב למוסד 30 יום מראש.
5. ידוע למוסד, שקבלת המלגה כפופה לכך שהסטודנט ימלא את ההתחייבויות האמורות בהסכם זה ובקול הקורא ונספחיו וכן לאמצעים הכספיים העומדים לרשות המשרד למטרה זו.
6. מובהר בזאת, כי המשרד עשוי להפסיק את תשלום המלגה גם במקרה שהסטודנט ימלא את כל המוטל עליו, ולמוסד ולסטודנט לא תהיה כל טענה או תביעה כלשהי, לא כלפי המשרד ולא כלפי המוסד (לסטודנט) אם תשלום המלגה יופסק.
7. **התחייבויות המוסד**

המוסד מתחייב:

* 1. כי הסטודנט, יקדיש את עיקר זמנו (מעל שש שעות ביום) לעבודת המחקר שאושרה לו במסגרת הקול הקורא.
  2. להודיע למשרד על כל שינוי מהותי בתוכנית הלימודים, בנושא המחקר או עבודת הגמר. יובהר, כי המשך מתן המלגה מותנה באישור המשרד על התאמת התוכנית החדשה לתחומי העדיפות שהוגדרו בקול הקורא.
  3. להודיע למשרד באופן מידי על כל חריגה משעות לימודיו/עבודת המחקר של הסטודנט, או מכל התחייבות אחרת הקשורה בהסכם, ובכלל זה אם הפסיק או שינה הסטודנט את לימודיו.
  4. כי הסטודנט ישלים את לימודיו במסלול הלימודים שבגינו קיבל את המלגה. מובהר בזאת, כי שינוי מסלול הלימודים יהווה הפרה יסודית של ההסכם, ועלול לגרום לביטול המלגה והמוסד יידרש להשיב את כספי המלגה ששולמו. על אף האמור לעיל, מעבר למסלול ישיר לדוקטורט באותו תחום הלימוד, אינו מהווה הפרה יסודית של ההסכם. במקרה של מעבר למסלול ישיר לדוקטורט יש לדווח למשרד בעת המעבר למסלול הישיר. המלגה תשולם עד לסוף התקופה הרשומה בהסכם כפוף לעמידת המוסד בכל תנאי ההסכם ודרישות המסלול הישיר.
  5. לדווח למשרד מראש על כל מלגה או פרס הצטיינות נוסף שניתן לסטודנט, ולמשרד שמורה הזכות להפסיק את מתן המלגה אם יראה לנכון לעשות כן ובהתאם לשיקול דעתו הבלעדי.
  6. להגיש למשרד, את הדיווחים כדלקמן:

1. **בתום כל שנת לימודים**, תסקיר על התקדמות התואר בצירוף חוות-דעת של המנחים וגיליון ציונים, וכן כל מידע נוסף שיבקש המשרד בעניין זה. התסקיר יוגש תוך 7 ימים מהשלמת גיליון הציונים השנתי, ולא יאוחר מ-7 ימים לאחר תחילת הסמסטר העוקב. במקרה בו יינתן לסטודנט ציון נוסף לאחר הגשת הבקשה, יועבר למשרד דיווח על ציון זה בסמוך לאחר עדכונו בגיליון הציונים.
2. בתום תקופת ההסכם, יש להגיש אישור זכאות לתואר, או אישור מטעם ראש המחלקה על הזכאות לתואר, בצירוף חוות דעת של המנחים וגיליון ציונים.
3. כל דו"ח או מידע אחר הנוגע ללימודי הסטודנט, וכל דו"ח אחר על פי בקשת המשרד.
   1. אישור המשרד לדוחות שיוגשו יהווה תנאי להמשך ההתקשרות. המשרד רשאי שלא לאשר את המשך המלגה במקרה והישגי הסטודנט אינם מספקים לדעת המשרד כלומר ממוצע ציונים נמוך מ 80 באותה השנה או התקדמות שאינה משביעת רצון במחקר בהתאם לחוות דעת המנחים.
   2. להודיע למשרד על עיכוב בלימודים, בשליציאה למילואים, יציאה לחופשת לידה, חופשת מחלה, או כל סיבה מנומקת אחרת. המוסד יודיע למשרד בצירוף אסמכתאות על העיכוב תוך חודש מיום היעדרותו בשל הנסיבות כאמור. המשרד ישקול להאריך את ההסכם בהתאם לנסיבות ולתקופת היעדרותו, ללא הרחבת סכום המלגה. יודגש כי, פניות להארכת ההתקשרות שלא במסגרת המועדים הקבועים בסעיף זה עלולות להידחות על הסף.
   3. לפקח על עבודת הסטודנט באמצעות \_\_\_\_\_\_\_\_\_\_\_\_\_ (להלן – "**המנחים / ראש המחלקה**"). במקרה והמנחים לא יוכלו לבצע את הפיקוח בתקופה רצופה העולה על שלושה (3) חודשים, ימנה המוסד מיד מנחה אחר בעל כישורים מתאימים ויודיע למשרד בכתב על החלפת המנחה כאמור.
   4. להעביר לסטודנט את סכום המלגה במלואו, ללא ניכוי הוצאות תקורה או הוצאות אחרות כלשהן של המוסד. למען הסר ספק, רשאי המוסד לגבות מהסטודנט שכר לימוד בשיעורו המלא כפי שנקבע ע"י הוועדה לתכנון ותקצוב של המועצה להשכלה גבוהה .
4. להעביר את סכום המלגה לסטודנט בתשלומים תקופתיים כמקובל במוסד.
5. להעביר למשרד בתום כל שנת לימודים דו"חות כדלקמן:
   1. דו"ח כספי על הסכומים ששולמו לסטודנט בשנת הלימודים (להלן:"**דו"ח כספי**");
   2. כל דו"ח או מידע אחר הנוגע ללימודים שיידרש ע"י המשרד.
6. להעמיד לרשות הסטודנט את כל המכשירים, הציוד, החומרים, השירותים והאמצעים האחרים הדרושים לצורך הלימודים, כמקובל במוסדות אקדמיים דומים.
7. להגיש את כל הדוחות והחשבוניות במועדים המצוינים בהסכם זה ובתוך תקופת ההסכם .
8. להודיע למשרד באופן מידי ובתוך תקופת ההסכם, על כל חריגה ממועדים, או מכל התחייבות אחרת הקשורה בהסכם, על המוסד, ובכלל זה אם הפסיק או שינה הסטודנט את לימודיו. מובהר, כי המשרד לא יעביר תשלומים בגין בקשות, חשבוניות ודוחות שיוגשו בדיעבד, ובכלל זאת דרישות תשלום לאחר המועדים המצוינים בהסכם.
9. כי נכון למועד התקשרותו בהסכם זה, אין הוא יודע על כל מניעה חוקית, חוזית או אחרת, שיש בה כדי להפריע לביצוע הסכם זה.
10. להביא לידיעת המשרד כל מידע העשוי להיות רלבנטי לעניין קיומו של או חשש לניגוד עניינים אצל הסטודנט. מבלי לגרוע מכלליות האמור, על המוסד להודיע למשרד על הצעה שהוצעה לסטודנט ואשר יש בה משום חשש לניגוד עניינים כאמור. הסטודנט יקבל על עצמו ביצוע אותה עבודה רק אם המשרד יאשר, מראש ובכתב, כי אין לו התנגדות לכך. בכל מקרה של מחלוקת בין הצדדים האם בעניין פלוני יש משום חשש לניגוד עניינים תכריע דעת המשרד.
11. להמציא למשרד עם חתימת ההסכם הוראת קיזוז, חתומה על ידי מורשי חתימה מטעם המוסד בנוסח המפורט בנספח ח' לקול קורא על סך \_\_\_\_\_\_\_\_\_\_\_ ₪ כולל מע"מ (5% מהיקף המלגה), בתוקף עד 60 יום לאחר גמר תוקף הסכם זה. אם יוארך תוקף ההסכם ימציא המוסד הוראת קיזוז כאמור לעיל גם לתקופת ההארכה. אם יורחב ההסכם ימציא המוסד הגדלת הוראת הקיזוז עד לחמישה אחוזים מהיקף ההתקשרות כולל מע"מ לרבות ההרחבה. המשרד יהיה רשאי לממש את הוראת הקיזוז, כולה או מקצתה, בכל מקרה בו לא עמד הסטודנט או המוסד בהתחייבויותיו, או לצורך פיצוי על נזקים בהתאם להסכם זה. אין בנוסח הוראת הקיזוז כדי לשמש כל הגבלה או תקרה להתחייבויותיו של המוסד. מימש המשרד את הוראת הקיזוז מכל סיבה שהיא, על מוסד המחקר להעביר למשרד הוראת קיזוז נוספת העונה על הדרישות המפורטות לעיל.

בטרם מימוש הוראת הקיזוז תינתן למוסד הזדמנות להשמיע את טענותיו בע"פ או בכתב, בהתאם לשיקול דעת וועדת המכרזים.

1. לערוך ולקיים ביטוחים הולמים ביחס לשירותים / עבודות אותם הוא מספק / מבצע עבור המשרד, ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוח חבות מוצר, ביטוח עבודות קבלניות, ביטוח משולב אחריות מקצועית / מוצר, ביטוחי כלי רכב, ביטוח צמ"ה, ביטוח רכוש, ביטוח סחורה בהעברה, ביטוח נאמנות, או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים המבוצעים על ידו. ככל ויועסקו על ידי המוסד קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה, או לוודא כי ביטוחיו יכללו כיסוי לפעילותם ולאחריותם הישירה.

המוסד יוודא כי בכל ביטוחיו, המתייחסים לשירותים נשוא ההסכם (למעט ביטוח מסוג עבודות קבלניות / הקמה), המשרד יתווסף כמבוטח נוסף, כפוף להרחבת שיפוי כלפי המשרד כמקובל באותו סוג ביטוח.

המוסד יוודא כי בביטוח מסוג עבודות קבלניות / הקמה, המתייחס לשירותים נשוא ההסכם, ייכלל המשרד וכן כל הקבלנים וקבלני המשנה, כמבוטחים נוספים.

המוסד יוודא כי בכל ביטוחיו, המתייחסים לשירותים נשוא ההסכם, ייכלל סעיף ויתור על זכות התחלוף / השיבוב כלפי המשרד ועובדיו (ויתור כאמור לא יחול בגין נזק בזדון).

המשרד שומר לעצמו את הזכות לקבל מהספק אישור על קיום ביטוח או העתקי פוליסות, מעת לעת ולפי דרישה.

אי עמידה בתנאי סעיף זה מהווה הפרה של הסכם זה.

* 1. **המלגה**

1. **סכום המלגה שאושר לסטודנט למשך תקופת לימודיו עומד על סך של \_\_\_\_\_\_ פטור ממע"מ.**
2. מובהר בזאת, כי התשלומים שישולמו על ידי המשרד לא יוצמדו למדד כלשהו, וכי הסכומים האמורים הינם סופיים.
3. המוסד מתחייב להעביר לסטודנט את המלגה לכל הפחות בהתאם לתשלומים ולמועדים המצוינים בסעיף ה' להלן. עם זאת, אין מניעה שהמוסד יעביר לסטודנט את המלגה במספר תשלומים רב יותר או כמלגה חודשית.
4. למען הסר ספק, מובהר בזאת כי המשרד לא ישפה את המוסד על תשלומים ששילם לסטודנט החורגים מעבר לסכום המלגה. יובהר כי המוסד רשאי להעמיד לרשות הסטודנט הקצבה נוספת מטעמו ועל חשבונו.
5. סכום המלגה ישולם על ידי המשרד למוסד כנגד חשבונית כחוק, לאחר אישור בא כוח המשרד, בשיעורים ובמועדים הבאים, וכפוף להוראות התכ"ם בעניין מועדי תשלום:

**עבור כל שנת לימודים למתן המלגה**

* 1. תשלום ראשון על סך 25% מגובה המלגה יועבר למוסד תוך 60 (שישים) יום מיום חתימת הסכם זה בשנה הראשונה, וכעבור 12 או 24 חודשים או 36 חודשים (תחילת כל שנת לימודים), לפי העניין. התשלום מותנה בהגשת אישור לימודים התואם את התוכנית שלשמה ניתנה המלגה או אישור מנחה ובהמצאת הוראת קיזוז למקדמה, בגובה המקדמה הניתנת.
  2. תשלום שני על סך 75% מגובה המלגה יועבר למוסד תוך 60 (שישים) יום מסיום הסמסטר השני. התשלום מותנה בהגשת גיליון ציונים בממוצע של 80 לפחות, בהגשת תסקיר על התקדמות התואר בצירוף חוות-דעת של המנחים ובהגשת דו"ח כספי. ככל שזהו הסמסטר האחרון ללימודי הסטודנט, התשלום מותנה בהגשת אישור זכאות לתואר, ודוח כספי. יש להגיש גם תקציר תזה או תקציר עבודת הגמר.

**4. הפרת הסכם**

* 1. המוסד יודיע למשרד מיד ובכתב על כל הפרה של התחייבות ע"י הסטודנט, לרבות:
     + עזיבת לימודי התואר ע"י הסטודנט או הזנחתם.
     + אי התקדמותו של הסטודנט ברמה או בקצב המקובלים.
     + חריגה מהתחייבות הסטודנט להקדיש את מירב זמנו ללימודי המחקר.
     + אי עמידתו של הסטודנט בכל אחד מתנאי המלגה, כמפורט בהסכם זה ובמסמכי הקול קורא.
  2. החלטה בדבר הפרת התחייבות המוסד לפי הסכם זה, תתקבל על ידי המשרד בלבד, לאחר שתינתן למוסד התראה בכתב עם העתק לסטודנט ויינתן להם, תוך זמן סביר להשמיע את דבריהם בעניין, בטרם קבלת החלטה.
  3. היה והסטודנט יפסיק את לימודיו ביוזמתו, או ביוזמת מנהל המחלקה או המנחה, לפני קבלת התואר בגינו ניתנה המלגה, לחילופין, בחר הסטודנט לוותר על המלגה מכל סיבה שהיא, המשרד יהא רשאי, לדרוש ולקבל מהמוסד את מלוא סכום המלגה שקיבל הסטודנט, בצירוף הפרשי הצמדה וריבית כדין.
  4. היה והסטודנט יפר את תנאי קבלת המלגה, לרבות אי השלמת לימודיו במסלול הלימודים שבגינו קיבל את המלגה:
     + המשרד יפסיק את התשלום למוסד בגין המלגה.
     + המוסד יפסיק את התשלומים לסטודנט.
     + המשרד יהיה רשאי לדרוש מהמוסד את התשלומים ששולמו עבור הסטודנט, אף לאחר ששולמו.
     + המוסד יעשה כמיטב יכולתו, לרבות נקיטה באמצעי משמעת מקובלים, על מנת לגבות מהסטודנט את סכום המלגה ששולם לו.
  5. המוסד לא יעביר תשלומים בגין המלגה לסטודנט אם לא ייקבע לו מנחה, או אם המשרד יודיע למוסד בכתב להפסיק את התשלום.
  6. מקום בו הפר המוסד את התחייבויותיו עפ"י הסכם זה, רשאי המשרד להפסיק את התשלומים למוסד ולדרוש את החזרת התשלומים ששולמו עבור הסטודנט אף לאחר ששולמו.
  7. במקרה של הפסקת תשלום המלגה מכל סיבה שהיא, יחזיר המוסד למשרד כל סכום שהועבר לו ע"י המשרד במסגרת הסכם זה ואשר טרם הועבר לסטודנט.
  8. הפר המוסד את ההסכם, יהיה המשרד רשאי לקזז כל נזק, הוצאה, חוב או תשלום מכל תשלום אחר המגיע למוסד מהמשרד.

**5. נציג המשרד**

1. המשרד ממנה **את המדענית הראשית - פרופ' נגה קרונפלד-שור** כנציגה שתעמוד בקשר שוטף עם המוסד ועם האחראי בנוגע לביצוע תוכנית הלימודים לתואר (להלן – "**הנציג**").
2. המשרד, על פי שיקול דעתו הבלעדי, יהיה רשאי להחליף את הנציג בכל עת וזאת בדרך של הודעה בכתב למוסד.
3. הנציג או מי מטעמו יהיה רשאי להיכנס לכל מקום שבו מתנהלת עבודה כלשהי הקשורה או הכרוכה בביצוע הלימודים והמחקר, ולצפות בכל פעולה הקשורה ישירות בביצועו, וזאת כפוף לתיאום מועד הגעת הנציג למוסד מראש. כמו כן, יהיה הנציג זכאי לעיין בכל מסמך ולקבל כל מסמך וכל מידע הקשור ישירות בביצוע התוכנית.
4. **הוראות שונות**
   1. הסטודנט רשאי לקבל מלגות נוספות או פרסי הצטיינות מכל מקור בגין לימודיו או המחקר, למעט מקור ממשלתי ישראלי, מלבד המלגה המוענקת לו מטעם המשרד, בהתאם לכללי המוסד.
   2. היה והסטודנט ישלים את לימודיו ויציג תעודות המעידות על זכותו לתואר לפני מועד סיום תקופת ההתקשרות, המשרד יהיה רשאי, לקצר את תקופת ההסכם בהתאם.
   3. על הסטודנט לאזכר בפרסומים, בכתבי-עת מדעיים, בעיתונים, בשבועונים, ברדיו, בטלוויזיה ובעבודות מחקר מדעיות, בהן תוזכר עבודת המחקר ו/או הלימודים, את תמיכת המשרד בה לפי הנוסח הבא: "מחקר זה נתמך ע"י המשרד להגנת הסביבה במסגרת התוכנית למלגות לסטודנטים לתואר שני ושלישי בתחומי הסביבה".
   4. המוסד או הסטודנט לא יהיו רשאים להעביר או להסב זכויות או חובות לפי הסכם זה, כולן או חלקן, לאחר.
   5. המוסד בלבד יהיה אחראי לכל נזק, הפסד או אבדן הנוגע להסכם זה, שייגרם כתוצאה ממעשה או מחדל של הסטודנט, המוסד או מי מעובדיו או הפועלים מכוחו. המוסד מתחייב לפצות את המשרד ולשפות אותו בכל מקרה שנגרם למשרד נזק או שהמשרד יחויב בגין נזק או בהוצאות או בתשלום פיצויים שהסטודנט, המוסד או מי מעובדיו או הפועלים מטעמו גרמו, במישרין או בעקיפין, עקב מעשה או מחדל של מי מהם, למשרד או לצד שלישי ובלבד:
      * שהמשרד ייתן הודעה בכתב למוסד תוך זמן סביר לאחר שייוודע לו על כל נזק, תשלום או הוצאה כאמור.
      * שניתנה למוסד אפשרות להתגונן מפני דרישה או תביעה.
      * המשרד לא יגיע לכל הסדר פשרה או הסדר אחר, בין במסגרת הליך משפטי ובין מחוץ לכותלי בית המשפט מבלי לקבל את הסכמת המוסד לכך בכתב ומראש.
   6. אם אחד מהצדדים לא ישתמש במקרה מסוים או במקרים מסוימים בזכויותיו לפי הסכם זה, לא ייחשב הדבר כוויתור של אותו צד על זכויותיו אלה, לא לגבי המקרה המסוים ולא לגבי מקרים שייקרו לאחר מכן.
   7. הסעיף התקציבי להסכם זה הוא \_\_\_\_\_\_\_\_בסעיף הזה ישנו כיסוי תקציבי לפרויקט לסכום הנקוב בהסכם.
   8. מוסכם ומוצהר בזה בין הצדדים כי אין ולא יהיו ביניהם יחסי עובד ומעביד וכי שום דבר האמור בהסכם זה לא יתפרש כאילו נוצרו ביניהם יחסי עובד ומעביד.
   9. הצדדים מסכימים בזה כי המשרד יהיה רשאי להביא הסכם זה, כולו או מקצתו, לידי גמר בהודעה בכתב למוסד שתינתן חודש ימים מראש. הודיע המשרד על הפסקת ההסכם כאמור לעיל - ישלם המשרד למוסד את הסכום היחסי בהתאם להתקדמות הסטודנט בביצוע המחקר עד לתום הסמסטר.
   10. מוסכם בזה בין הצדדים כי שום אישור, ויתור, הנחה, הימנעות או שיהוי מצד המשרד במימוש זכויותיו על פי הסכם זה לא יתפרשו כאישור או ויתור אלא אם נעשו בכתב.
   11. כל סכסוך משפטי בין הצדדים בעניין הסכם זה, יתברר בבית המשפט המוסמך בירושלים.

ולראיה באו הצדדים על החתום

**המשרד:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מנכ"ל המשרד להגנת הסביבה

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חשבת המשרד להגנת הסביבה

**המוסד**:

\_\_\_\_\_\_\_\_\_\_\_\_\_\_\_\_\_\_\_\_\_\_

**חתימה וחותמת המוסד** (באמצעות מורשה החתימה)

## נספח ג' - תצהיר בנושא עובדים זרים והתחייבות בדבר עמידה בחוקי עבודה

אני הח"מ (המציע או שם מורשה חתימה) \_\_\_\_\_\_\_\_\_\_\_\_\_\_ המורשה לחייב את (שם המציע) \_\_\_\_\_\_\_\_\_\_\_\_\_\_על פי כל דין, לאחר שהוזהרתי כי עלי להצהיר את כל האמת שאם לא כן אהיה צפוי לעונשים הקבועים בחוק מצהיר בזאת כדלקמן:

בין המשרד להגנת הסביבה (להלן: "המזמין") לבין המציע \_\_\_\_\_\_\_\_\_\_\_\_\_\_ (להלן: "המציע"), והסטודנט \_\_\_\_\_\_\_\_\_\_\_\_\_\_ עשוי להיחתם חוזה ל בהמשך ל"קול קורא" שפרסם המשרד להגשת סטודנטים לקבלת מלגות, לשנת 2023/1 (להלן: "ההסכם"). אי לזאת אני הח"מ מתחייב כלפי המזמין לקיים אחר האמור החוקי העבודה התקפים בכל עת, לגבי עובדים המועסקים על ידי. לרבות החוקים הבאים: חוק שכר המינימום, התשמ"ז-1987; חוק הגנת השכר, התשי"ח-1958; חוק פיצויי פיטורין, התשכ"ג-1963; חוק דמי מחלה, התשל"ו-1976; חוק חופשה שנתית, התש"י-1950; חוק שעות עבודה ומנוחה, התש"י-1951; חוק שירות התעסוקה, התשי"ט-1959; חוק עבודת נשים, התשי"ד-1954; חוק שכר שווה לעובד ולעובדת, התשכ"ו-1966.

הריני מצהיר כי עד למועד ההתקשרות לא הורשע המציע (על פי ההגדרות כמשמעותן בחוק עסקאות גופים ציבוריים, תשל"ו-1976 סעיף 2 ב'), ביותר משתי עבירות (לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991 ו/או לפי חוק שכר מינימום, התשמ"ז-1987, ואם הורשעו ביותר משתי עבירות (על פי ההגדרות כמשמעותן בחוק עסקאות גופים ציבוריים, תשל"ו-1976 סעיף 2 ב'), הריני להצהיר - כי במועד החתימה על תצהירי זה, חלפה שנה אחת לפחות ממועד ההרשעה האחרונה.

הנני מצהיר כי כל האמור אמת.

הצהרתי והתחייבותי לא תפורש כיוצרת קשר אישי מכל סוג שהוא ביני לבין המציע.

תאריך \_\_\_\_\_\_\_\_\_\_\_\_\_\_ חתימת המצהיר \_\_\_\_\_\_\_\_\_\_\_\_\_\_

**אישור עורך הדין**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפניי במשרדי אשר ברחוב \_\_\_\_\_\_\_\_\_\_\_\_ ביישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/עצמה על ידי ת"ז: \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/הזהרתיה כי עליו/עליה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפניי על התצהיר דלעיל.

תאריך \_\_\_\_\_\_\_\_­\_\_\_\_ חותמת ומספר רישיון תאריך \_\_\_\_\_\_\_\_­\_\_\_\_ חתימה \_\_\_\_\_\_\_\_­\_\_\_\_

## נספח ד' – תצהיר בדבר העסקת אנשים עם מוגבלות

אני הח"מ \_\_\_\_\_\_\_\_\_\_\_\_\_\_\_ ת"ז: \_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_\_\_ שהוא המציע (להלן: "**המציע**") המבקש להתקשר עם המשרד להגנת הסביבה ב **"קול קורא לקבלת מלגת מחקר וקיום לתארים שני ושלישי בתחומי הסביבה 2023/1 "**. אני מצהיר/ה כי הנני מוסמך/ת לתת תצהיר זה בשם המציע.(סמן X במשבצת המתאימה):

* הוראות סעיף 9 לחוק שוויון זכויות לאנשים עם מוגבלות, התשנ"ח-1998 לא חלות על המציע.
* הוראות סעיף 9 לחוק שוויון זכויות לאנשים עם מוגבלות, התשנ"ח-1998 חלות על המציע והוא מקיים אותן.

(במקרה שהוראות סעיף 9 לחוק שוויון זכויות לאנשים עם מוגבלות, התשנ"ח-1998 **חלות על המציע** נדרש לסמן x במשבצת המתאימה):

* המציע מעסיק פחות מ-100 עובדים.
* המציע מעסיק 100 עובדים או יותר.

(במקרה שהמציע מעסיק 100 עובדים או יותר נדרש לסמן X במשבצת המתאימה):

* המציע מתחייב כי ככל שיזכה במכרז יפנה למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח-1998, ובמקרה הצורך– לשם קבלת הנחיות בקשר ליישומן.
* המציע התחייב בעבר לפנות למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח-1998, הוא פנה כאמור ואם קיבל הנחיות ליישום חובותיו **פעל ליישומן** (במקרה שהמציע התחייב בעבר לבצע פנייה זו ונעשתה עמו התקשרות שלגביה נתן התחייבות זו).

המציע מתחייב להעביר העתק מהתצהיר שמסר לפי פסקה זו למנהל הכללי של משרד העבודה הרווחה והשירותים החברתיים, בתוך 30 ימים ממועד ההתקשרות.

**אישור עורך הדין**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפניי במשרדי אשר ברחוב \_\_\_\_\_\_\_\_\_\_\_\_ ביישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/עצמה על ידי ת"ז: \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/הזהרתיה כי עליו/עליה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפניי על התצהיר דלעיל.

תאריך \_\_\_\_\_\_\_\_­\_\_\_\_ חותמת ומספר רישיון תאריך \_\_\_\_\_\_\_\_­\_\_\_\_ חתימה \_\_\_\_\_\_\_\_­\_\_\_\_

## נספח ה' - התחייבות סטודנט להימנעות מניגוד עניינים – לחתימה לאחר זכייה

לאור זכייתי בקול קורא 2023/1 במסגרת הפנייה להגשת סטודנטים למלגות למשרד להגנת הסביבה לשנת 2023 (1) וההסכם בין המשרד לביני \_\_\_\_\_\_\_\_\_\_\_\_\_\_\_ מיום \_\_\_\_\_\_\_\_\_\_\_\_\_\_\_ (להלן: "**ההסכם**"), אני הח"מ מתחייב כלפי המשרד להגנת הסביבה כדלקמן:

1. לא אעסוק או אתקשר בכל דרך שהיא בעיסוק שיגרום לי להיות במצב של ניגוד עניינים בין ענייניי האישיים ועיסוקיי האחרים לבין עיסוקי בקשר לתוכנית המחקר/ הפרויקט, בין במישרין, בין בעקיפין.
2. אודיע למשרד, לאלתר, על כל עניין אשר עלול להעמיד אותי במצב של ניגוד עניינים או חשש לניגוד עניינים, אישי או מוסדי, בקשר לתוכנית המחקר/ הפרויקט, ואפעל על פי הוראותיו של המשרד.
3. אמנע במשך כל תקופת ההסכם מלהיות מעורב בעניין העלול ליצור מצב של ניגוד עניינים ביני לבין המשרד.
4. ניגוד עניינים בהתחייבות זו מתייחס:

לענייניי האישיים, לרבות עניינו של קרוב משפחתי מדרגה ראשונה ושל תאגיד אשר לי או לקרוב משפחתם מדרגה ראשונה יש קשר עמו – חבר בו, מנהל אותו או עובד בו, או יש לו חלק בו או בהון מניותיו, או זכות לקבל רווחים, או שהוא בעל שליטה בו, כהגדרתו בחוק ניירות ערך.

בן משפחה מדרגה ראשונה משמעותו: בן זוג, הורה, אח, צאצא, ובני זוגם של כל אחד מאלה.

1. אין לי קשר אישי עם עובדי המשרד להגנת הסביבה (אם קיים יש למחוק סעיף זה ולצרף מסמך חתום ובו פירוט הקשר האישי או המקצועי כאמור).
2. התחייבות זו לא תפורש כיוצרת קשר אישי מכל סוג שהוא ביני לבניכם.

**ולראיה באתי על החתום**:

שם הסטודנט \_\_\_\_\_\_\_\_\_\_\_\_\_\_\_\_\_

חתימה \_\_\_\_\_\_\_\_\_\_\_\_\_\_\_\_\_\_\_

### נספח ו' - נוסח הוראת קיזוז (למקדמה)

הגוף \_\_\_\_\_\_\_\_\_\_\_\_\_\_\_\_\_\_\_\_\_

טלפון \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פקס \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לכבוד: חשב המשרד,

משרד \_\_\_\_\_\_\_\_\_\_\_\_\_\_\_\_\_\_\_

**הנדון: הוראת קיזוז**

1. אנו החתומים מטה, הנציגים המוסמכים של הגוף \_\_\_\_\_\_\_\_\_\_\_\_\_\_, נותנים לכם בזאת הוראה בלתי מותנית לקזז כל סכום עד לסך \_\_\_\_\_\_\_\_ שקלים חדשים, (במילים\_\_\_\_\_\_\_\_\_\_\_), מכל תשלום המגיע לגוף מהממשלה לפי כל דין, הסכם או הסדר (להלן: "הקיזוז"), אם לא ניתן לבצע קיזוז, אנו מתחייבים התחייבות בלתי חוזרת להחזיר לממשלה ממקורותינו כל סכום שתתבע.
2. אנו מסכימים כי חשב המשרד, לפי שיקול דעתו הבלעדי והמוחלט, יקזז מכל תשלום המגיע לגוף מן הממשלה לפי כל דין, הסכם או הסדר, כל סכום המגיע לממשלה מן הגוף בקשר עם חוזה/הזמנה \_\_\_\_\_\_\_\_\_\_\_\_\_\_, ואם לא ניתן, מתחייבים להחזיר כל סכום שיתבע, מבלי שיהיה חייב לנמק או לדרוש תחילה את סילוק הסכום האמור מאת הגוף.
3. אנחנו מסכימים שחשב המשרד יהיה רשאי לעכב תשלומים המגיעים לגוף בגובה סכום הקיזוז, כבר מהתשלום הראשון לו זכאי הגוף, ובכלל זה עבור שירות שבוצע על ידי הגוף אף בטרם הוגשה חשבונית בגינו.
4. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים לגוף מן הממשלה לפי כל דין, הסכם או הסדר, או כלפי התביעה להחזיר כספים.
5. הוראה זו תישאר בתוקפה עד תאריך \_\_\_\_\_\_\_\_\_\_\_\_\_\_
6. שינוי הוראה זו כפוף לאישור בכתב מהחשב הכללי במשרד האוצר.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מלא וחתימה של מוסמכים מטעם הגוף

אישור עורך הדין

אני הח"מ עו"ד \_\_\_\_\_\_\_\_\_\_\_\_\_, המשמש יועץ המשפטי של \_\_\_\_\_\_\_\_\_\_\_, מאשר בזאת כי הוראת הקיזוז שבנדון חתומה כדין על-ידי מורשי החתימה המוסמכים של \_\_\_\_\_\_\_\_\_\_\_ ומחייבת את \_\_\_\_\_\_\_\_\_\_\_.

תאריך \_\_\_\_\_\_\_\_­\_\_\_\_ מספר רישיון \_\_\_\_\_\_\_\_­\_\_\_\_ חתימה וחותמת \_\_\_\_\_\_\_\_­\_\_\_\_

### נספח ז' - נוסח הוראת קיזוז (לביצוע)

הגוף\_\_\_\_\_\_\_\_\_\_\_\_\_\_\_\_\_\_\_\_\_

טלפון\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פקס\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לכבוד: חשב המשרד,

משרד \_\_\_\_\_\_\_\_\_\_\_\_\_\_\_\_\_\_\_

**הנדון: הוראת קיזוז**

1. אנו החתומים מטה, הנציגים המוסמכים של הגוף \_\_\_\_\_\_\_\_\_\_\_\_\_\_, נותנים לכם בזאת הוראה בלתי מותנית לקזז כל סכום עד לסך \_\_\_\_\_\_\_\_ שקלים חדשים, (במילים\_\_\_\_\_\_\_\_\_\_\_), מכל תשלום המגיע לגוף מהממשלה לפי כל דין, הסכם או הסדר (להלן: "הקיזוז"), אם לא ניתן לבצע קיזוז, אנו מתחייבים התחייבות בלתי חוזרת להחזיר לממשלה ממקורותינו כל סכום שתתבע.
2. אנו מסכימים כי חשב המשרד, לפי שיקול דעתו הבלעדי והמוחלט, יקזז מכל תשלום המגיע לגוף מן הממשלה לפי כל דין, הסכם או הסדר, כל סכום המגיע לממשלה מן הגוף בקשר עם חוזה/הזמנה \_\_\_\_\_\_\_\_\_\_\_\_\_\_, ואם לא ניתן, מתחייבים להחזיר כל סכום שיתבע, מבלי שיהיה חייב לנמק או לדרוש תחילה את סילוק הסכום האמור מאת הגוף.
3. אנחנו מסכימים שחשב המשרד יהיה רשאי לעכב תשלומים המגיעים לגוף בגובה סכום הקיזוז, כבר מהתשלום הראשון לו זכאי הגוף, ובכלל זה עבור שירות שבוצע על ידי הגוף אף בטרם הוגשה חשבונית בגינו.
4. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים לגוף מן הממשלה לפי כל דין, הסכם או הסדר, או כלפי התביעה להחזיר כספים.
5. הוראה זו תישאר בתוקפה עד תאריך \_\_\_\_\_\_\_\_\_\_\_\_\_\_
6. שינוי הוראה זו כפוף לאישור בכתב מהחשב הכללי במשרד האוצר.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מלא וחתימה של מוסמכים מטעם הגוף

אישור עורך הדין

אני הח"מ עו"ד \_\_\_\_\_\_\_\_\_\_\_\_\_, המשמש יועץ המשפטי של \_\_\_\_\_\_\_\_\_\_\_, מאשר בזאת כי הוראת הקיזוז שבנדון חתומה כדין על-ידי מורשי החתימה המוסמכים של \_\_\_\_\_\_\_\_\_\_\_ ומחייבת את \_\_\_\_\_\_\_\_\_\_\_.

תאריך \_\_\_\_\_\_\_\_­\_\_\_\_ מספר רישיון \_\_\_\_\_\_\_\_­\_\_\_\_ חתימה וחותמת \_\_\_\_\_\_\_\_­\_\_\_\_